Hei, denne artikkelen er over ett år gammel og kan inneholde utdatert informasjon

NRK ber om mer lisenspenger Vil øke kringkastingsavgiften med 30 kroner.

NRK ber Kulturdepartmentet om å øke lisensen med 30 kroner.

Denne økningen skal bidra til å opprettholde aktivitetsnivået og samtidig utvikle tilbudet til publikum, skriver NRK på sine nettsider.

Lisensen utgjør 97 prosent av NRKs inntekter, og de understreker at beløpet på 30 kroner er langt mindre enn NRK har bedt om de siste årene. I 2015 ba NRK om 70 kroner og i 2014 73 kroner.

I år ber de om mindre ettersom de sparer penger på «FM-slukking» og «legger opp til fortsatt rasjonalisering».

«I sum er bemanningen redusert med mer enn 300 årsverk siden høsten 2013», skriver kringkastingssjef Thor Gjermund Eriksen i lisensbrevet som er sendt til Kulturdepartementet.

Målet er å redusere bemanningen med ytterligere 50 årsverk.

(NTB)